
Ko to zoru dočekati nećeP! 


Tema koja je nesumnjivo dominirala ja- 
vnošću tokom prethodne nedelje je bilo 
zahuktavanje tzv. borbe protiv korupci- 
je, koja je svoju kulminaciju, barem za 
sada, doživela baš uoči zatvaranja ovog 
broja Direktne akcije - privođenjem Mi- 
roslava Miškovića, njegovog sina i još ne- 
kolicine poslovnih partnera iz jedne od 
mnoštva mutnih radnji u koju je porodi- 
ca Mišković upletena. Buržoaski mediji, 
već u skladu sa svojim finansijerima, 
slave ili kude konkretne aktere „borbe”, 
u potpunosti zapostavljajući analizu uz- 
roka korupcije. Uprkos čestoj priči o sis- 
temskom karakteru problema, retko ko 
je spreman da ukaže na to šta to zapravo 
znači. 

Stvar je jednostavna - kapitalistički 
sistem je baziran na eksploataciji rad- 
ničke klase - gazde otimaju i žive od vi- 
ška vrednosti koje proizvode radnici. 
Čak i u situaciji kada bi se sve radilo 
,,legalno a i kada ne bi bilo „korupcije”, 
i kada bi društvo bilo organizovano 
u skladu sa idealnim idejama kapita- 
lističkog sistema - i dalje bismo živeli 
u društvu nepravde i pljačke. Naravno, 
nema veće utopije od te da je takav 
kapitalizam moguć. Sistemu čija je 
osnova otimanje, korupcija je samo 
normalan dodatak koji može čuditi sa- 
mo neobaveštene i naivne. Korupcija, 
eksploatacija, pljačka i ratovi - to su sve 
nužni pratioci kapitalističkog sistema, 
i jedina sistemska promena koja može 
dovesti do pravednijeg sveta jeste ona 
koja će promeniti odnose u bazi druš- 
tva - ukidanje sistema eksploatacije i 
uvođenje komunističkih modela orga- 
nizovanja u proizvodne odnose. Ukla- 
njanje jedne, dve ili petnaest osoba 
koje su sistem dodatno zloupotrebile, 
ili promovisanje boraca protiv njih u 
,,mesije a poštenja samo će malo odlo- 
žiti krah ovog i ovakvog sistema koji, 
svakako, nema budućnost. 


Nova magična korist od Miškovića 

Jedan od tih pojedinaca je, bez sumnje, 
i Aleksandar Vučić, no, vest o hapšenju 
Miroslava Miškovića, koja na ovaj ili 
onaj način ulazi u domove većine popu- 
lacije (govorimo o delu populacije koja 
ima dom, struju i TV prijemnik) jasno 
i nedvosmisleno govori o tome da je 
isključivo reč o tajkunu koji se tretira 
kao sredstvo za podizanje rejtinga. Kri- 
minalac Miroslav Mišković koji je svo- 
je bogatstvo stekao u mutnom vrtlogu 
inflacije, ekonomske blokade i ratova 
koji su vođeni na ovim prostorima, a 
koga je narod trebao odavno da obesi 
sa svima onima koji su mu omogućili 
pljačke, ponovo je stavljen u službu po- 
litike sistema koji ga je i stvorio. Ovaj 
put on ima ulogu opšteg neprijatelja koji 
će, usled poteza „hrabrih” političara biti 
savladan. Kako će to izgledati, vidimo već 
sad kada Miškovića optužuju za pljačku 
par desetina miliona evra, iako se zna 
da je čovek naše društvo osiromašio za 
preko milijardu i po evra, koji su magi- 
čno postali njegovi. 

Daleko od toga da se bilo ko sa imalo ose- 
ćanja za solidarnost i uzajamnu pomoć 
može staviti na poziciju suprotnu od one 
sa koje se vodi „borba protiv korupcije”, 
no, sredstva koja se koriste tom prilikom 
i isključivo politička korist koja se odatle 
izvlači, ne znači da će sutra narod bolje 
živeti, zaposlenost biti potpuna, a de- 
mokratski način odlučivanja vraćena na 
pozicije neposrednog. Naprotiv, narod 
će biti sve gladniji, nezaposlenost sve 
veća, tzv. proevropske pozicije Srbije sve 
čvršće, a nedostatak tajkuna koji ima di- 
rektan i ogroman uticaj na politiku biće 
nadoknađen vrlo brzo novima koji će 
zauzeti njihovo mesto. 

Potraga za drugom smrdl jivom glavom 

Riba, kaže narodna poslovica, smrdi 
od glave, ali se čisti od repa. Stoga, da 



bi se stiglo do glave, najpre bi se morali 
počistiti oni koji su uopšte omogućili 
postojanje ovakvih kriminalaca. Ne, ribi 
organizovanog kriminala i korupcije za- 
sečena je glava i sada se traga za drugom 
glavom koja pasuje. A da li je to glava 
državne bezbednosti, državnog vrha, ili 
pak glava Milana Beka koju je on sam 
stavio na tender u trenucima uskršnjeg 
posta Tomislava Nikolića, videćemo u 
najskorijoj budućnosti. 

Da li ste VU 
znali q 

...da SAD svake godine više 
novca troši na rat i razara- 
nja nego čitava planeta na 
zdravstvo? 

V_ 9 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


“NIŠTA NIJE NUŽNIJE ILI JAČE U NAMA 0D POBUNE." (Žorž Bataj) 











AKTUEINO 



Prenosimo izuzetno saopštenje drugarica i drugova iz Federacije za anarhističko organizovanje o nedavnim 


dešavanjima u Sloveniji. 

Ne diskrim inišemo, svi su gotovll 


PROTIV KOZMETICKIH POPRAVKI, 
ZA KORENITE DRUŠTVENE PROMENE 

Tokom poslednjih nekoliko dana videli 
smo kako se istorija svom silinom odvija 
pred našim očima. Pobuna u Mariboru 
pokrenula je nešto što je malo ko mogao 
zamisliti: samoorganizovani narod sate- 
rao je svog lokalnog šerifa u ćošak, a 
potom ga osramoćenog naterao u beg. 
To je bila varnica koja je zapalila širu 
pobunu protiv političko-ekonomske eli- 
te i čitavog kapitalističkog sistema. Mi 
nemamo kristalnu kuglu u kojoj bismo 
videli šta će biti dalje, no zasigurno ne 
očekujemo ništa od romantizovanja i 
naivnosti, a očekujemo mnogo od or- 
ganizovanja i hrabrosti. 

Odozdo ka vrhu i od periferije ka 
centru 

Šireći se po čitavoj zemlji, protesti su 
prerasli u pobunu protiv vladajuće 
elite i postojećeg poretka. Ljudi iz svih 
regiona kreativno koriste svoje lokalne 
dijalekte da političarima pošalju jednu 
jasno artikulisanu poruku: Svi ste go- 
tovi! Ključnu ulogu u dosadašnjim do- 
gađajima je odigrao decentralizovani 
karakter pobune, a po važnosti za njim 
sledi potpuno horizontalan karakter 
procesa - ne postoje vođe, proteste or- 
ganizuje narod koga niko ne zastupa. 
Moramo braniti, promovisati i ojačati 
ovu decentralizovanost, kako bismo 
održali solidarnost među ljudima i 
sprečili da političari preuzmu pobunu. 

Policije svuda, pravde nigde 

Brutalnost policije na protestima za nas 
ne predstavlja iznenađenje. Iznenađuju 
nas iluzije onih koji misle da će nam se 
policija pridružiti. Narod je ustao protiv 
kapitalističke klase, političara i sistema 
u celini i tačno je da sukob sa policijom 
nije glavni i jedini cilj pobune. No, ta- 
kođe je apsolutno tačno i to da policija 
nije naš saveznik i da zbog svoje uloge 
u sistemu ne može nikada biti saveznik 
ovakve pobune. Moramo imati na umu 
da je policija deo represivnog aparata 
države. Njena osnovna uloga je da bra- 
ni postojeći poredak i interese vladajuće 
klase. Potpuno je nebitno koliko su ljudi 
koji nose uniforme eksploatisani. Sve dok 
slede naređenja svojih pretpostavljenih 
oni su pre svega policijaci. Tek kada 
odbiju naređenja, mogu postati deo 
pobune. 

Stvaranje iluzije da su oni na našoj strani 


predstavlja ekstremnu naivnost. Jesu li 
njihove intervencije na protestima u po- 
slednjih nekoliko dana bile zaista toliko 
bezazlene kakvima ih neki prikazuju, 
i da li su zaista bile u interesu naroda 
na ulicama? Jesmo li već zaboravili na 
brutalno gušenje protesta u Mariboru i 
pretnje Gorenaka (ministra unutrašnjih 
poslova) da će pohvatati sve organizatore 
,,ilegalnih“ protesta? 

Takođe nas ne iznenađuje ni moralisanje 
o tzv ,,izgrednicima“ i ,,nasilnicima“, koje 
je bilo pristuno na društvenim mrežama. 
Vlast i mediji su nam bacili kosku, a ne- 
ki su se odmah upecali. Ali, šta je deset 
polomljenih prozora, razbijena vrata 
gradske većnice i počupani pločnici na 
ulicama u poređenju sa strukturalnim 
nasiljem države? Mladi bez budućnosti, 
nezaposlenost, nesigurnost, smanjenje 
stipendija, smanjenje obroka u školama 
koje se plaćaju iz javnih sredstava, ma- 
nji broj vaspitača u vrtićima, umanjeno 
pravo na zdravstvene usluge, smanjenje 
javnih sredstava za obrazovanje i na- 
uku, povećanje starosne granice za pen- 
zionisanje, smanjenje plata i penzija, 
smanjenje slobodnih dana, nestašica 
neprofitnih stanova, mladi primorani da 
žive u iznajmljenim stanovima ili sa ro- 
diteljima do starosti, uskraćivanje prava 
homoseksualcima, imigrantima, ženama 
i ljudima koji poreklom ne pripadaju ni 
jednoj od većih religijskih ili etničkih 
zajednica, itd. A još se nismo ni dotakli 
korupcije, nepotizma, klijentelizma i kri- 
minaliteta vladajuće elite. Prisiljavaju 
nas da radimo više, a plodove našeg rada 
konstantno prisvaja kapitalistička klasa. 
Ovakva eksploatacija je u srži samog 


sistema. Recite nam sada, ko ovde vrši 
nasilje nad kim? Kako se usuđujete 
da osuđujete ljude čija je budućnost 
ukradena? Omladina je besna i nema 
šta da izgubi. Prestanite da ih osuđujete! 
Hajde da se zajedno ponovo okrenemo 
ka stvarnim problemima. 

Još su opasniji razni pozivi na sa- 
morepresiju i saradnju sa policijom. 
Nismo li već suočeni sa neprihvatljivim 
nivoom nadzora, upotrebom CCTV-a 
i represijom? Da li je moguće da neko 
želi da pomogne policiji u potrazi za 
,,izgrednicima“, da ti ljudi žele da po- 
liciji isporuče mnoštvo mladih ljudi 
koji su bili okosnica pobune? Saradnja 
sa policijom je pucanje sebi u nogu, a 
osuđivanje mladih koji izražavaju svo- 
je stavove na direktniji način može po- 
služiti samo za gušenje daljeg razvoja 
potencijala ove pobune. 

Iako je od strane vlasti čin razbijajanja 
prozora označen kao nasilje, mora biti 
jasno da će ta etiketa uskoro moći da se 
prilepi na sve oblike protesta koji neće 
biti odobreni ili dozvoljeni od strane 
tih istih vlasti ili skupove koji neće biti 
dovoljno pasivni, zbog čega neće biti u 
potpunosti bezazleni. Neka bude jasno 
da smo svi izgrednici u očima sistema 
koji nas ponižava, pljačka i guši iz 
godine u godinu. 

Još jednom izražavamo svoju punu 
solidarnost sa svim zatvorenima, za- 
htevamo njihovo momentalno puštanje 
na slobodu i pozivamo na prekid sud- 
skog i medijskog progona i poništava- 
nje svih kazni koje su primenjene 
nad ljudima zbog njihovog učešća u 
protestima. 





Vlast narodu, a ne političkim 
partijama 

Nakon početnog žara spontane pobune, 
kada su mase pokazale svoj ogromni 
kreativni potencijal, otvoren je i novi 
prostor za razmišljanja o strateškim pi- 
tanjima. Ako želimo da se ova pobuna 
razvije u društveni pokret sa konkretnim 
zahtevima, ciljevima i vizijom, moramo 
pronaći način da artikulišemo te zahte- 
ve, koji su već prisutni unutar pobune, i 
moramo doći do organizacionih modela 
koji bi omogućili ovaj proces. Bez toga, 
pobuna će brzo zamreti i stvari će ostati 
iste. 

Što se tiče zahteva, treba nastaviti korak 
po korak i započeti sa prihvatanjem onih 
koji su već artikulisani kroz pobunu. 
Naravno da moramo sačuvati strukture 
države blagostanja, kao što su javno 
zdravstvo i obrazovni sistem. Takođe mo- 
ramo sačuvati postojeća radnička prava. 
No uz to, moramo jasno reći i da se ne 
borimo za očuvanje postojećeg sistema. 
Dok sprečavamo da nam prava koja su ste- 
čena u prošlosti budu oduzeta, moramo 
očuvati stratešku perspektivu. Dokle god 
postoje kapitalizam i država, postojaće 
eksploatacija i ugnjetavanje i u javnom 
obrazovanju, zdravstvu i socijalnoj pomoći. 
To je ujedno i razlog zbog kog se moramo 
samoorganizovati u okviru ovih struktura, 
a ne samo pregovarati za mrvice. Prava 
se nikada ne poklanjaju, za njih se treba 
izboriti! 

Deo korumpirane političke elite će mo- 
žda shvatiti da su zaista svi gotovi, pa će 
napustiti političku arenu. No vrlo brzo će 
doći novi političari koji će ponovo, iako 
im nismo dali legitimitet, donositi odluke 
u naše ime. Njihovi interesi nisu naši i to 
nam oni pokazuju svakodnevno brojnim 
primerima nepotizma, korupcije i kroz 
izglasavanje raznih reformi i zakona za 
borbu protiv krize koji nas guraju sve bliže 
marginama društva. 

Zbog toga svi moraju otići, od prvog do 
poslednjeg. Bila bi čista naivnost verova- 
ti da negde postoje čisti, nekorumpirani 
ljudi, koji u svojim srcima nose jedino naše 
najbolje interese, te da će nas oni izvući iz 
krize a da mi samo treba da ih pronađemo 
i da glasamo za njih na izborima. Upravo 
nas politički i ekonomski sistem, sa svojim 
inherentno autoritarnim i hijerarhijskim 
karakterom, sprečava da živimo neotuđe- 
ni i u skladu sa sopstvenim željama i po- 
trebama. Dokle god postoji kapitalizam, 
gde manjina vlada nad većinom i gura je 
ka ekonomskim i socijalnim marginama, 
naši životi će biti prazni. Ukoliko se ne 
odupiremo i ne borimo za alternative, 
uvek će postojati neko ko će vladati nad 
nama, očevi u domaćinstvima, dekani 


i studentski zvaničnici na fakultetima, 
šefovi na poslovima i političari u vladi. 
Lažna demokratija koju nam nude u 
obliku izbora nije jedini mogući oblik or- 
ganizovanja naših društvenih života. 

Organizujmo se tamo gde živimo, 
radimo i studiramo 

Ako želimo da pobuna i njeni zahtevi iz- 
nedre realnu društvenu snagu, moramo 
se samoorganizovati. Kada govorimo o 
organizaciji pobune, nužno mislimo na ob- 
like koji se bitno razlikuju od društveno- 
političkih načina organizovanja na koje 
smo navikli. Moramo se organizovati odo- 
zdo, bez hijerarhije i vođa, svugde, tamo 
gde smo eksploatisani i ugnjeteni: u svo- 
jim naseljima, na svojim radnim mesti- 
ma, u svojim obrazovnim institucijama. 
Poljoprivrednici treba da se povežu u 
zadruge; zadruge treba da se povežu sa 
urbanim sredinama. Samoorganizacija 
bi trebalo da bude spontana i kreativna, 
ona bi trebalo da razvije slobodne odno- 
se i uspostavi strukture koje će omogućiti 
punu emancipaciju pojedinaca. Trebalo bi 
da se slede principi direktne demokratije, 
uzajamne solidarnosti, antiautoritarnosti i 
antifašizma. 

Za polazni metod takvog organizovanja 
predlažemo instituciju direktno demo- 
kratskih zborova koji su bili praksa 
pobunjenčkih pokreta širom sveta u 
poslednjih nekoliko godina. Možemo 
se lokalno organizovati u male grupe i 
zajedno oblikovati budućnost tako što 
ćemo prepoznati svoje potrebe a takođe 
i potrebe naših gradova i sela. Tako ćemo 
izgraditi bratstvo i jedinstvo u kome sve- 
ga ima dovoljno za sve, ali ničega za one 
koji bi želeli da vladaju nad nama. Za 
sledeći korak predlažemo međusobnu 
koordinaciju ovih grupa i uspostavljanje 
novih oblika organizovanja ove raštrka- 
ne pobune u povoju. Predlažemo da se 
na osnovu naših zajedničkih principa 
ujedinimo u front grupa, organizacija i 
pojedinaca. Ovaj front bi trebalo da bude 
ideološki otvoren, inkluzivan i zasnovan 
na zajedničkim zahtevima. Trebalo bi da 
je horizontalno organizovan, bez central- 
nih organa i funkcionera i zasnovan na 
autonomiji pojedinaca i procesu direktno 
demokratskog odlučivanja. 

Pozivamo sve grupe, organizacije i po- 
jedince koji se slažu sa ovim idejama da 
se organizuju u lokalnim zajednicama u 
otvorene zborove, koji se kasnije mogu 
međusobno povezati. Izborimo se za svo- 
je živote zajedno! 

Sa ulica i trgova, 6. decembra 2012. 

Federacija za anarhističko 
organizovanje (FAO ) Slovenije 


Hronologija pobune u Sloveniji 

• Maribor, sreda 21. novembar, 1.500 ljudi 

• Maribor, ponedeljak26. novembar, 10.000 
ljudi, 31 uhapšeno (svi pušteni sutradan) 

• Ljubljana, utorak 27. novembar, 1.000 
ljudi 

• Jesenice, sreda 28. novembar, 200 ljudi 

• Kranj, četvrtak 29. Novembar, 1.000 ljudi, 
uhapšeno dvoje 

• Ljubljana, petak 30. novembar, 10.000 
ljudi, 33 uhapšeno, 17 povređeno 

• Koper, petak 30. novembar, 300 ljudi 

• Nova Gorica, petak 30. novembar, 800 lju- 
di 

• Novo mesto, petak 30. novembar, 300 lju- 
di 

• Velenje, petak 30. novembar, 500 ljudi 

• Ajdovščina, petak 30. novembar, 200 ljudi 

• Trbovlje, petak 30. novembar, 300 ljudi 

• Krško, subota 1. decembar, 300 ljudi 

• Maribor, ponedeljak 3. decembar, 20.000 
ljudi, 160 uhapšeno, 38 povređeno 

• Ljubljana, ponedeljak 3. decembar, 6.000 
ljudi 

• Celje, ponedeljak 3. decembar, 3.000 ljudi, 
15 uhapšeno 

• Ptuj, ponedeljak 3. decembar, 600 ljudi 

• Ravne na Koroškem, ponedeljak 3. decem- 
bar, 500 ljudi 

• Trbovlje, ponedeljak 3. decembar, 400 lju- 
di 

• Jesenice, utorak 4. decembar, 300 ljudi, 41 
uhapšeno 

• Brežice, utorak 4. decembar, 250 ljudi 

• Ljubljana, sreda 5. decembar, studentski 
protest ispred Fakulteta umetnosti, 500 
ljudi 

• Ljubljana, četvrtak6. decembar, studentski 
protest ispred parlamenta, 4.000 ljudi 

• Koper, četvrtak 6. decembar, 1.000 ljudi, 
uhapšeno dvoje 

• Kranj, četvrtak 6. decembar, 500 ljudi 

• Izola, četvrtak 6. decembar, 50 ljudi 

• Murska Sobota, petak 7. decembar, 3.000 
ljudi 

• Bohinjska Bistrica, petak 7. decembar, 50 
ljudi 

• Ajdovščina, petak 7. decembar, 150 ljudi 

• Ljubljana, petak 7. decembar, 3.000 ljudi 

• Nova Gorica, subota 8. decembar 300 lju- 
di 

• Brežice, nedelja 9. decembar, 200 ljudi 

NAJAVLJENI PROTESTI: 

Ljubljana, četvrtak, 13. decembar 
Maribor, petak, 14. decembar 
SLOVENIJA (u svim gradovima) 21. 
decembar 


Direktnu akciju možete nabaviti na sledećim mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centarZAJEČAR. NOVI SAD: 
Knjižare NUBLU i MALAVELIKAKNJIGA. 

U Slovačkoj već nekoliko nedelja traje štrajk 
prosvetnih radnika. Zbog pokazanog viso- 
kog nivoa samoorganizovanosti i brojnosti 
učesnika u štraku, ovo je, po rečima pripadni- 
ka sindikata Priama akcija, „štrajk bez prese- 
dana u istoriji Slovačke“ Sindikat obrazovanja 
i nauke, koji broji oko 50.000 članova (što je u 
ovoj zemlji blizu polovine ukupnog broja za- 
poslenih u prosveti), otpočeo je 26. novembra 
totalni štrajk, tražeći da novi kolektivni ugovor 
bude potpisan nedelju dana pre izglasavanja 
budžeta za narednu godinu. Ugovorom se tra- 
ži zagarantovano povećanje plata za 10% kao 
i povećanje davanja iz nacionalnog budžeta za 
sektor obrazovanja. U štrajk je uključeno 73% 
osnovnih škola, 70% srednjih škola i preko 
5% institucija visokog obrazovanja. Najviše 
prosvetnih radnika štrajkuje u Bratislavi (oko 
4.000) i u Košicama i Banskoj Bistrici (oko 
2.000), a zabeleženo je i masovno učešće uče- 
nika u protestnim akcijama i programima. 

Do sada je bilo nekoliko bezuspešnih pokuša- 
ja pregovora između sindikata i državnih or- 
gana, pošto vlada i ministrastvo prosvete ove 
zemlje tvrde da nije moguće povećanje plata za 
više od 5%. 

Slovački anarhosindikalisti iz sindikata „Pri- 
ama akcija“ pozvali su na organizovanje 
međunarodnih akcija solidarnosti pred 


Centar za liberterske studije predstavlja: 

Punk-rock obrade 

Audio disk sa savremenim obradama 
revolucionarnih pesama, prepevanim u punk- 
rock ritmu. Poslušajte neke od najslavnijih 
pesama španske i italijanske revolucionarne 
radničke klase iz perioda prethodne velike 
svetske ekonomske krize. Uz disk se dobija i 
knjižica sa tekstovima pesama i fotografijama. 



ambasadama ove zemlje, slanje faksova i 
imejl poruka Sindikatu obrazovanja i nauke 
kao i organima vlasti, ostavivši na kraju ovog 
saopštenja brojne adrese i kontakte. 


flkcije protiv neplaćenog rada u Londonu 

U Velikoj Britaniji se nastavljaju akcije pro- 
tiv neplaćenog rada. Pripadnici sindikata Fe- 
deracija solidarnosti (SOLFED) iz Londona 
sproveli su 8. decembra, u okviru nacional- 
nog dana akcije, ,,opkoljavanje“ nekoliko pro- 
davnica u ovom gradu. Uoči Božića se kupuje 
mnogo više nego inače, pa bi u tom periodu 
trebalo da bude i više mogućnosti da se nađe 
privremeni posao u maloprodaji. Međutim, 
više nije tako. Nudeći tobožnju priliku za 
sticanjem „radnog iskustva“, menadžment 
uoči Božića u prodavnicama sve češće anga- 
žuje ,,volontere“. Pripadnici Solfeda su za 
svoje ,,piket“ akcije odabrali nekoliko radnji 
u kojima se praktikuje ovakva vrsta izrabljiva- 
nja. Počeli su opkolivši ,,Superdrag“, a nakon 
toga se preselili pred ,,Argos“, obraćajući se 
pre svega kupcima koji su želeli da uđu u ove 
prodavnice. Takođe su i ulazili u ove radnje i 
razgovarali sa zaposlenima, poručivši im da se 
protiv neplaćenog rada moraju boriti zajedno, 
jer se u suprotnom lako može desiti da i njiho- 
va radna mesta budu ustupljena volonterima. 
„Neplaćeni rad nanosi štetu svima, kako za- 
poslenima tako i nezaposlenima“, poručuje 
Solfed u saopštenju povodom ove akcije, „јег 
plaćeni rad se sve češće zamenjuje neplaće- 
nim prinudnim radom“. „То je napad ne sve 
nas. Zato ćemo nastaviti da pritiskamo gazde 
sledećom porukom: s volontiranjem se mora 
prestati.“ 



PORUKA IZ LONDONA - VOLONTIRANJE 
JE NAPAD NA SVE NAS 


Šikaniranje radnika u fabrici kokica 
„Natais'uFrancuskoj 

Dva otpuštena radnika fabrike kokica ,,Natais“ 
iz Bezerila u Francuskoj naći će se ovih dana 


i pred sudom zbog toga što su navodno 
oklevetali svog bivšeg poslodavca iznevši na 
internet blogu u kakvim uslovima su radili. 
Oni su naveli da su radnici ove fabrike izlože- 
ni dijacetilu, jedinjenju koje se, zbog teškog 
oblika bronhitisa koji izaziva, sarkastično na- 
ziva i „plućima popkorn radnika“. Dijacetil 
je komponenta veštačke arome maslaca 
koja se koristi u ,,mikrotalasnoj“ tehnologiji 
proizvodnje kokica, a bronchitis obliterans 
je neizlečiv oblik bronhitisa koji izaziva smrt. 
Radnicima ,,Nataisa“ nisu date čak ni maske 
kako bi se zaštitili od otrovnih isparenja, a pri- 
likom rada izloženi su i ekstremno visokim 
temperaturama. Oko 80% radnika ove fabrike 
imaju status privremeno zaposlenih. Često 
su primorani da rade i nedeljom, a plata je 
bedna. 

Sindikalna unija ZSP-MUR iz Poljske iskazala 
je ogorčenje zbog ovog slučaja, poručivši upra- 
vi ,,Nataisa“ da će pratiti ovaj slučaj i obavesti- 
ti javnost o šikaniranju koje se sprovodi nad 
radnicima ove fabrike. „Upozorićemo radnike 
da ne traže posao u vašoj firmi, a potrošače 
da ne kupuju vaše proizvode“, naglašava se 
u saopštenju ZSP-a. „Svi mi treba da borimo 
za odbranu prava radnika, posebno onih koji 
su otvoreno progovorili o uslovima u kojima 
rade. Pozivamo drugove širom sveta da iskažu 
podršku slanjem imejlova kompaniji na adresu 
info@popcorn.fr“ 

Nemačka firma zloupotrebljava 
radnike iz drugih zemalja 

Anarhosindikalisti iz nemačkog sindikata 
FAU pozvali su na potpisivanje internet 
peticije protiv firme Messeshop koja 
već godinu dana odbija da isplati zarade 
radnicima imigrantima. Dvoje radnika, 
inače članova FAU, radilo je u februaru 
i martu ove godine za ovu firmu iz 
Ajmarslibena (blizu Magdeburga) koja 
montira sajamske štandove, a zatim su pod 
statusom ,,samozaposlenih“ izvodili radove 
na dva sajma u Berlinu. Otkako su poslali 
brojeve svojih računa uzalud su čekali da im 
firma uplati zarađeni novac. Uprkos tome 
što je zakon po ovom pitanju veoma jasan, 
vlasnik firme je odbio ikakav razgovor sa 
sindikatom. Ovaj slučaj ukazuje ne samo 
na spor oko plaćanja za obavljeni rad, već i 
na to da se na nemačkom tržištu rada zlo- 
upotrebljavaju radnici stranog porekla. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 



















